OpenLLM-France/wikimedia huggingface dataset:
# Akademia neoplatonikoa

Akademia neoplatonikoa 1440an Cosimo de' Medici mezenas medicitarrak Florentzian sortutako instituzio humanista bat izan zen. Hasiera batean, literatura gaiak eztabaidatzeko lagun elkarte bat baino ez zen izan, eta ez zen Medici familiarekin lotutako aditu taldetik haratago joan. Hala ere, Italiako beste hiri batzuetan imitatua izan zen, eta, ondoren, Europako beste herrialde batzuetan.

## Platonismoa

Florentziar akademiaren eraginkortasuna, nagusiki, bere neurrigabeko anbizioaren ondorio izan zen: platondarra izatea, hau da, Platon filosofo greziarrak Atenaseko Zeramiko auzoan sortutako Akademiaren jarraipena izatea. Cosimo de' Mediciren lagun elkarteari platondar deitzeko ausarkeria, Historiako miraririk handienetako bat izan zen.

## Partaideak

Honako zerrenda honek, Akademiako kiderik garrantzitsuenak aipatzen ditu, guztiak intelektual handiak eta arloanitzekoak arte eta lanbide ezberdinetan.
* Cosimo de' Medici: Mezenas florentziar handia, Akademiaren sortzailea.
* Marsilio Ficino: Platon filosofo greziarraren lan osoen itzultzailea
* Pico della Mirandola: Taldeko gazteena, filosofo eta teologoa, hizkuntza ezagun ia guztiak hitz egiten zituena
* Cristoforo Landino: Taldeko zaharrena, erretorikako irakasle unibertsitarioa. Plinioren itzultzailea.
* Leon Battista Alberti: Pizkundetar arkitekto handia
* Lorenzo de' Medici: Sortzailearen semea, kultura eta mezenastzaren bere zaletasunaren oinordekoa
* Benedetto Varchi: Humanista eta historialaria, Storia fiorentinaren egilea.
* Leon Battista Alberti (1404-1472), Pizkundeko arkitektorik handienetako bat.
* Pico della Mirandola (1463-1494), taldeko gazteena.
* Lorenzo de' Medici (1449-1492), Cosimo de' Mediciren semea eta florentziar mezenastzaren oinordekoa.

## Kanpo estekak

* Datuak: Q4579791
* Multimedia: Villa di Careggi / Q4579791
# Akademio de Esperanto

Akademio de Esperanto (euskaraz: Esperanto Akademia) hizkuntza hori zabaltzeko eta hobetzeko lan egiten duen nazioarteko erakundea da. Nolabait, Euskaltzaindia antzeko helburuak izango lituzke baina esperantoaren alorrean.

## Historia

Esperantoaren Akademia 1905ean sortu zen Esperantoaren lehen Mundu Biltzarrean, Zamenhofen proposamenez, Hizkuntza Batzordea (Lingva Komitato) izenarekin. Esperantoaren Akademia izena Hizkuntza Batzordeko goi-komisio batek hartu zuen lehen aldiz. 1948an, Hizkuntza Batzordea eta bere Akademia organo bakar batean batu ziren: Esperantoko Akademia. Bere erabakiak ez dira derrigorrezkoak hiztunentzat; betebehar hori 1905ean Esperantoaren Lehenengo Kongresu Unibertsalean finkatutako Esperantoaren Oinarria izenekoak baino ez du.

### Presidenteen zerrenda historikoa

| Herritartasuna | Izena | Agindu-garaia |
| Frantzia | Émile Boirac | 1905 - 1917 |
| Frantzia | Théophile Cart | 1920 - 1931 |
| Eskozia | John Mabon Warden | 1931 - 1933 |
| Frantzia | Maurice Rollet de l'Isle | 1933 - 1937 |
| Txantiloi:Herrialde info Holanda | R. G. Isbrücker | 1937 - 1963 |
| Frantzia | Gaston Waringhien | 1963 - 1979 |
| Alemania | William Auld | 1979 - 1983 |
| Frantzia | André Albault | 1983 - 1995 |
| Alemania | Werner Bormann | 1995 - 1998 |
| Brasil | Geraldo Mattos | 1998 - 2007 |
| Erresuma Batua | John C. Wells | 2007 - 2013 |
| Suedia | Christer Kiselman | 2013 - 2015 |
| India | Probal Dasgupta | 2016tik aurrera |

## Partaideak

Akademiok 45 partaide ditu. Partaide bakoitzak 9 urtetarako aukeratuak dira. Akademiaren heren bat hiru urtetan berritzen da.

## Sailak

2007tik hauek dira:
* Hizkuntza espezializatua (Faka Lingvo)
* Gramatika (Gramatiko)
* Hiztegi orokorra (Ĝenerala Vortaro)
* Kontsulta bulegoa (Lingva Konsultejo de la Akademio de Esperanto)
* Literatura (Literaturo)
* Ahozkapena (Prononco)
* Eskuliburuak kontrolatzeko saila (Kontrolado de lerniloj)

## Erreferentziak

* ↑ https://www.akademio-de-esperanto.org
* ↑ https://www.akademio-de-esperanto.org/oficialaj_informoj/oficialaj_informoj_37_2022.html

## Ikus, gainera

* Esperanto
* L. L. Zamenhof
* Émile Boirac

## Kanpo estekak

* (Esperantoz):Webgune ofiziala.
* Datuak: Q202479
* Multimedia: Akademio de Esperanto / Q202479
# Akademiya Navuk (Minskeko metroa)

Akademiya Navuk (zirilikoz: Акадэмія навук) Minskeko metroaren geltokia da, Minsk udalerrian kokatuta dagoena.

## Zerbitzuak

> Geltokia :
| Park Čaliuskincaŭ → Uručča | Ploshcha Yakuba Kolasa → Malinawka |

## Erreferentziak

* ↑ Minskeko metro sarearen mapa

## Ikus, gainera

* Minskeko metroa
* 1. linea (Minskeko metroa)

## Kanpo estekak

* (Errusieraz) Metroaren webgune ofiziala
* Datuak: Q2625743
* Multimedia: Akademija navuk (Minsk Metro station) / Q2625743
# Alfred García

Alfred García Castillo (El Prat de Llobregat, Bartzelona, 1997ko martxoaren 14a), Alfred García edo Alfred izenez ere ezaguna, abeslari eta konpositore espainiarra da, 2017ko Operación Triunfo lehiaketan parte hartu zuen eta laugarren postuan geratu zen. Geroago, 2018ko Eurovisioneko festibalean parte hartu zuen Amaia Romerorekin batera.
Aukeratua izan zen Eurovision Song Contest 2018an Espainia ordezkatzeko `tu canción´ kantarekin, Amaia Romero bikotekidearekin abestu du, herritarren gehiengoaren laguntzari esker; hiru abesti finalisten artean botoen % 43 jaso zuen abestiak « Operación Triunfo» progamaren Eurovisioko galan.

## Biografia

Alfred García 1997ko martxoaren 14an jaio zen El Prat de Llobregaten, Bartzelonan. Alfredo eta María Jesúsen semea da, Alfred Ikus-entzunezko Komunikazioko ikaslea da Kataluniako Nazioarteko Unibertsitatean. Jazz eta musika modernoaren goi mailako ikasketak Bartzelonako Taller de Músics estudioan egin ditu.

## Karrera musikala
### Hasiera

Musika tabernetan kantatzen hasi zen 2011ko udan, 14 urte besterik ez baitzituen Palafrugellen, Palamósen eta Castell d'Aron. 2012. urtean bere lehen diskoa argitaratu zuen Beginning izenarekin. 17 urterekin musika eta kulturala proiektuari esker "Capsa", grabatu zuen bere lehen bakarra, «She looks so beautiful». Berak osatua eta Esteban García musikari argentinarrak ekoiztu du, Ikusleen saria irabazi zuen Cara B jaialdian.
2016an, Alfred-ek Telecinco Espainiako telebista kateko La Voz musika-lehiaketan parte izan zuen entzuketa itsuetan non "Waiting on the World to Change" abestia kantatu ostean, ez zuen inork buelta eman aukeratzeko, lehiaketan ezin izan zuen jarraitu. Urte horretan bertan, INBLACK (Volume One) auto-argitaratu zuen, omenaldi akustiko diskoa.

#### 2017-2018: Operación Triunfo eta Eurovision

2017an, Alfred Operación Triunfoko casting-era aurkeztu zen eta aukeratu zuten akademian sartzeko. Lehiaketaren amaiera arte iritsi zen, bi aldiz aldez aurretik publikoarena izan zena, eta bost finalistetatik laugarren sailkatu zuten.
Finalista izateagatik, kandidatua izan zen Espainia ordezkatzeko 2018ko Eurovision lehiaketan; bi gaiekin, bat bakarrik ‘Que nos sigan las luces’ eta beste bat Amaia Romerorekin ‘Tu Canción’, ‘Tu Canción’ abestiarekin Eurovisión lehiaketan parte hartu zuten eta 23. postuan geratu ziren.

## Diskografia
### Albumak:

* 2012: Beginning.
* 2016: INBLACK.
* 2018: Lo Mejor de Alfred García.
* 2014: «She looks so beautiful».
* 2018: «Tu canción».
* 2018:«1016».
* 2019: 1016/El Circulo Rojo (Reedición de 1016)
* Datuak: Q47517740
* Multimedia: Alfred García / Q47517740
# Alfred Hermann Fried

Alfred Hermann Fried (Viena, 1864ko azaroaren 11 - ibidem, 1921eko maiatzaren 5a) judu jatorriko austriar kazetari eta bakezalea izan zen. 1911ko Bakearen Nobel Saria jaso zuen Tobias Asserrekin batera.
Hamabost urterekin eskola utzi eta liburu-denda batean hasi zen lanean. 1883an Berlinera joan zen eta han bere liburu-denda ireki zuen 1887an. 1892an Bertha von Suttnerrekin kolaboratzen hasi zen eta elkarrekin Die Waffen nieder! aldizkaria argitaratu zuten. 1892an Alemaniako Bake Gizartearen (alemanez: Deutsche Friedensgesellschaft) sortzaileetako bat izan zen.
Esperantoaren defendatzailea ere izan zen. Eskuliburu bat eta esperanto-alemana hiztegi bat idatzi zituen.
Lehen Mundu Gerran Suitza neutralera joan zen eta nazioarteko bakea defendatzen jarraitu zuen. Gero Vienara itzuli zen, eta han hil zen.

## Lanak

* Das Abrüstungs-Problem: Eine Untersuchung. Berlin, Gutman, 1904.
* Abschied von Wien
* The German Emperor and the Peace of the World, with a Preface by Norman Angell. London, Hodder & Stoughton, 1912.
* Die Grundlagen des revolutionären Pacifismus. Tübingen, Mohr, 1908.
* Handbuch der Friedensbewegung. (Handbook of the Peace Movement) Wien, Oesterreichische Friedensgesellschaft, 1905. 2nd ed., Leipzig, Verlag der «Friedens-Warte», 1911.
* «Intellectual Starvation in Germany and Austria», in Nation, 110 (March 20, 1920) 367–368.
* International Cooperation. Newcastle upon Tyne, Richardson [1918].
* Das internationale Leben der Gegenwart. Leipzig, Teubner, 1908.
* «The League of Nations: An Ethical Institution», in Living Age, 306 (August 21, 1920) 440–443.
* Mein Kriegstagebuch. (My War Journal) 4 Bde. Zürich, Rascher, 1918–1920.
* Pan-Amerika. Zürich, Orell-Füssli, 1910.
* The Restoration of Europe, transl. by Lewis Stiles Gannett. New York, Macmillan, 1916.
* Der Weltprotest gegen den versailler Frieden. Leipzig, Verlag der Neue Geist, 1920.
* Die zweite Haager Konferenz: Ihre Arbeiten, ihre Ergebnisse, und ihre Bedeutung. Leipzig, Nachfolger [1908].
* Wörterbuch Esperanto-Deutsch und Deutsch-Esperanto
* Lehrbuch der internationalen Hilfssprache “Esperanto” mit Wörterbuch in Esperanto-Deutsch und Deutsch-Esperanto, Berlin-Schönberg: Esperanto-Verlag, 1903 pr. Pass & Garleb, Berlin 18x12cm II, 120p.

## Kanpo estekak

* Datuak: Q78488
* Multimedia: Alfred Hermann Fried / Q78488
# Alfred Jodl

Alfred Josef Ferdinand Jodl (Würzburg, 1890eko maiatzaren 10 – Nurenberg, 1946ko urriaren 16) Alemaniako jenerala izan zen. Bigarren Mundu Gerran, Oberkommando der Wehrmachten izan zen Wilhelm Keitelen agindupean. Karl Dönitz ordezkatu zuen Alemaniaren errendizioa sinatzean. Nurenbergeko epaiketetan auziperatuta, heriotza zigorra jasan eta urkatu zuten.

## Kanpo estekak

* Datuak: Q57123
* Multimedia: Alfred Jodl / Q57123
# Alfred G. Gilman

Alfred Goodman Gilman (New Haven, Connecticut, AEB, 1941eko uztailaren 1a - Dallas, Texas, 2015eko abenduaren 23a) estatubatuar sendagile eta biokimikaria izan zen.

## Biografia

Aita, Alfred Gilman, farmakologo handia izan zen, eta beste zenbait lanen artean, farmakologiako testuliburu bat idatzi zuen: The Pharmacological Basis of Therapeutics (1941, "Terapeutikaren oinarri farmakologikoak"). Hain zuzen ere aitaren laborategian zaletu zen Gilman zientziarekin, hango esperimentuak aztertzen, eta oso gazterik erabaki zuen zientzietako karrera egitea, aitaren eraginez. 1962an eskuratu zuen Biokimikako titulua Yaleko Unibertsitatean eta Farmakologiako doktoregoa lortu zuen 1969an, Case Western Reserve Unibertsitatean. 1962an bertan New Yorkeko laborategi batean hasi zen lanean, eta orduan eman zituen argitara lehenengo artikuluak. 1971n, Virginiako Unibertsitatean hasi zen Farmakologiako eskolak ematen, eta 1977an, Farmakologiako katedra eskuratu zuen. 1981ean, Dallasera aldatu zen, eta Texasko Unibertsitateko irakasle eta Dallasko Medikuntza Zentroko buru izan da.
Gilmanek zelula biziak elkarrekin nola komunikatzen diren eta zelulek kanpoko eraginei nola erantzuten dieten aztertu zuen. Horrela jabetu zen zentzumenek eta hormonek zeluletara igortzen dituzten mezuetan eragin handia duela G proteina deituriko gaiak, eta aurkikuntza horri esker zenbait eritasunen jatorriari buruzko ikerketetan garrantzi handiko aurrerapenak egin ahal izan ziren, adibidez koleraren eta diabetesaren zabalkundeari buruzkoak. G proteina anormalek minbizia, kolera, diabetesa eta beste zenbait eritasun sor ditzakeela aurkitu zuen.
1986an, National Academy of Sciences (Zientzietako Akademia) erakundeko kide hautatu zuten. 1994an Medikuntzako Nobel saria irabazi zuen, G proteinak existitzen zirela iragarri zuen Martin Rodbell zientzialariarekin batera. Beste sari batzuk ere jaso zituen; besteak beste, Albert Lasker saria edota Columbiako Unibertsitateak emandako Louisa Gross Horwitz saria, Edwin Krebsekin batera, 1989an.
Bere aitaren obraren bost berrargitalpen egin ditu, 1975, 1980, 1985, eta 1990ean Goodman and Gilman's the Pharmacological Basis of Therapeutics ("Goodman eta Gilmanen Terapeutikaren Oinarri Farmakologikoak") izenburupean.
2005ean, Texasko Unibertsitateko dekano hautatu zuten. Scientists and Engineers for America erakundeko kide ere hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q296423
* Multimedia: Alfred G. Gilman / Q296423
# Alfred Hitchcock Presents

Alfred Hitchcock Presents (euskaraz: «Alfred Hitchcockek Aurkezten Du») AEBtako suspenseko telesaila bat izan zen. Bere izenburuak ongi adierazten duen gisa "suspensearen aztia" edota "suspensearen maisua" ezizena jaso zuen Alfred Hitchcock zinema zuzendariak sortu eta bere ezaugarri nagusia zen umore ironiko eta beltzarekin aurkeztutako telesaila bat zen, bertan 10 denboralditan zehar leku, aktore eta istorio ezberdinez osatutako umore beltz eta suspensez beteriko atalak aireratu zirelarik.
1955eko urriaren 2tik eta 1965eko maiatzaren 10era zuri-beltzean aireratu zen, bai CBS (1955–1960 eta 1962–1964) nahiz NBC (1960–1962 eta 1964–1965) telebista kateetan, ondoren mundu osoko herrialdeetako kateetan berraireratu zelarik.
Telesailak mundu osoan zehar sekulako arrakasta izan zuen, telesailaren ikurra Hitchcockek alboko profila eta Charles Gounod frantziar musikagilearen Hileta Martxa doinua izan zirelarik. Bertan, eta Hitchcock zuzendariaz gain, gerora ezagun bilakatu ziren beste hainbat zuzendarik ere atalak zuzendu zituzten, tartean Robert Altman, Sydney Pollack, Robert Stevenson, Ida Lupino, Don Taylor, Arthur Hiller...

## Aktoreak

Telesailak iraun zuen denboraldi luzean zehar atal bakoitzeko aktore ugarik antzeztu izan zuten, ospetsuenak honako hauek izan zirelarik:
* Barbara Bel Geddes
* Charles Bronson
* John Cassavetes
* James Coburn
* Joseph Cotten
* Bette Davis
* Robert Duvall
* Tom Ewell
* Peter Falk
* John Forsythe
* Vinton Hayworth
* Peter Lorre
* Steve McQueen
* Walter Matthau
* Elizabeth Montgomery
* Roger Moore
* Kim Novak
* Vincent Price
* Robert Redford
* Burt Reynolds
* William Shatner
* Martin Sheen
* Robert Vaughn
* Dick York

## Kanpo estekak

* Alfred Hitchcock Presents telesailaren IMDBko fitxa irakurgai (Ingelesez)
* Alfred Hitchcock Presents telesailaren sarrerako doinua eta aurkezpena ikusgai eta entzungai (Ingelesez)
* Datuak: Q1247206
* Multimedia: Alfred Hitchcock Presents / Q1247206
# Alfred Jarry

Alfred Jarry (Laval, Frantzia, 1873ko irailaren 8a - Paris, Frantzia, 1907ko azaroaren 1a) frantses idazlea izan zen.

## Biografia

Ubu roi (1896, "Ubu errege") burgesiaren aurkako satira-dramak eman zion ospea gaztetan (txotxongilo-drama hasieran), eta absurduaren antzerkiaren aitzindaritzat hartu izan da, haren obra dela medio. Hurrengo urteetan obra hori bera jarraitu zuen, Ubu aita Poloniako errege izatera iritsi zen pertsonaia xelebre haren inguruan, burgesiaren irain gisa: Ubu enchaîné (1900 "Ubu gatibu"); Ubu sur la butte (1901, "Ubu fusilaren begiradapean"); Ubu cocu ("Ubu adarduna", 1944an lehenbizikoz emana).
Historiak, ipuinak eta eleberriak ere idatzi zituen. Pataphysique izenez bataiatu zuen moldea asmatu zuen Jarryk, absurdoaren logikaren inguruan, Gestes et opinions du docteur Faustroll, pataphysicien izeneko obran ("Faustroll doktore patafisikariaren aieruak eta iritziak", 1911n argitara emana).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q7841
* Multimedia: Alfred Jarry / Q7841
# Alfred Jermaniš

Alfred Jermaniš (1967ko urtarrilaren 21a - ) Esloveniako futbolari ohia da.

## Selekzio nazionala

Esloveniako selekzioarekin :
| Urtea | Partida | Gol |
| 1992 | 1 | 0 |
| 1993 | 2 | 0 |
| 1994 | 9 | 1 |
| 1995 | 7 | 0 |
| 1996 | 3 | 0 |
| 1997 | 2 | 0 |
| 1998 | 5 | 0 |
| Guztira | 29 | 1 |

## Kanpo loturak

* National Football Teams
* Datuak: Q2680148
# Alfred Gusenbauer

Alfred Gusenbauer (Sankt Pölten, 1960ko otsailaren 8a) austriar politikaria da. Austriako kantzilerra izan zen 2007tik 2008ra.
Zientzia politikoa, filosofia eta jurisprudentzia ikasi zituen Vienako Unibertsitatean, eta doktoretza lortu zuen 1987an. Alderdi Sozialdemokratako gazteen eta Internazional Sozialistako buruzagia izan zen.
1991n SPÖko presidente hautatu zuten Viktor Klimaren dimisioaren ondoren. Urte horretan bertan Bundesrat-eko kide aukeratu zuten. 2006ko hauteskundeetan bere alderdiarekin gehiengo erlatiboa lortu ondoren, 2007ko urtarrilean koalizio gobernua osatzea lortu zuen. 2008an hauteskundeak deitu zituen koalizio gobernua hautsi ondoren. Kantziler izan zen 2008ko abendura arte, Bigarren Mundu Gerraz geroztiko gobernurik laburrenean.
* Datuak: Q260037
* Multimedia: Alfred Gusenbauer / Q260037
# Almendrales

Almendrales, Espainiako Madril hiriburuko auzo bat da, Usera barrutian. Hiriko 124. auzoa da. 2009an 22.562 biztanle zituen.

## Kanpo estekak

* Datuak: Q9604761
* Multimedia: Almendrales neighborhood, Madrid / Q9604761
# Almenno San Bartolomeo

Almenno San Bartolomeo Italiako udalerri bat da. Bergamoko probintzian kokatuta dago, Lombardia eskualdean. 6.557 biztanle ditu, 10,61 kilometro koadroko azaleran banatuta.

## Mugakideak

Almenno San Bartolomeok honako udalerri hauekin egiten du muga:
Almè Palazzago Roncola Valbrembo Strozza Barzana Almenno San Salvatore Brembate di Sopra Paladina

## Kanpo estekak

* Datuak: Q95060
* Multimedia: Almenno San Bartolomeo / Q95060
# Almendralejo

Almendralejo Badajozko udalerria da, Tierra de Barros eskualdean dagoena.
2009ko urtarrilaren 1eko erroldaren arabera 33.588 biztanle zituen.

## Kirolak

Club de Fútbol Extremadura taldeak Espainiako Lehen Mailan jokatu zuen 1990. hamarkadan.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q490638
* Multimedia: Almendralejo / Q490638
# Almendratu

Almendratua (gaztelaniaz: almendrado) arbendol, irin eta eztiz edo azukrez egindako gozokia da. Sefardien sukaldaritzatik eratorriak, oso tipikoak dira hegoaldeko Espainian, Mantxan eta Andaluzian batez ere. Mazapanen antzekoak dira.

## Erreferentziak

* ↑ Euskalterm: [Hiztegi Terminologikoa] [2007]
* ↑ Ávila Granados, Jesús. (2003). El libro de la repostería tradicional. Bartzelona: Bonvivant, 52 or..

## Kanpo estekak

* Datuak: Q5669743
# Almendricosko geltokia

Almendricos Murtziako Eskualdeko tren geltoki bat da, Lorca udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Almeria: xxx,x kilometro-puntua
* Murtzia — Aguilas: 0,0 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Puerto Lumbreras | ◄   ► | Pulpí | → Aguilas |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5845666
* Multimedia: Almendricos train station / Q5845666
# Almendros

Almendros Cuencako udalerria da, La Mancha eskualdean dagoena.
2009ko urtarrilaren 1eko erroldaren arabera 275 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1904575
* Multimedia: Almendros / Q1904575
# Almenno San Salvatore

Almenno San Salvatore Italiako udalerri bat da. Bergamoko probintzian kokatuta dago, Lombardia eskualdean. 5.521 biztanle ditu, 4,73 kilometro koadroko azaleran banatuta.

## Mugakideak

Almenno San Salvatorek honako udalerri hauekin egiten du muga:
Almenno San Bartolomeo Ubiale Clanezzo Villa d'Almè Almè Paladina Strozza

## Kanpo estekak

* Datuak: Q95062
* Multimedia: Almenno San Salvatore / Q95062
# Almensilla

Almensilla Sevillako udalerria da, Comarca de Sevilla eskualdean dagoena.
2009ko urtarrilaren 1eko erroldaren arabera 5.598 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1623078
* Multimedia: Almensilla / Q1623078
# Acrididae

Acrididae matxinsaltoen familia nabarmena da, barnean 10.000-11.000 espezie inguru dituena. Bere kiderik ezagunenak otiak dira baina familiako kide guztiak ez dira otiak.

## Azpifamiliak

* Acridinae
* Calliptaminae
* Catantopinae
* Copiocerinae
* Coptacridinae
* Cyrtacanthacridinae
* Egnatiinae
* Eremogryllinae
* Euryphyminae
* Eyprepocnemidinae
* Gomphocerinae
* Habrocneminae
* Hemiacridinae
* Leptysminae
* Marelliinae
* Melanoplinae
* Oedipodinae
* Ommatolampinae
* Oxyinae
* Pauliniinae
* Proctolabinae
* Rhytidochrotinae
* Spathosterninae
* Teratodinae
* Tropidopolinae

## Erreferentziak

* ↑ MacLeay WS (1821) Horae Entomologicae or Essays on the Annulose Animals 2

## Kanpo estekak

* Datuak: Q7618284
* Multimedia: Acrididae / Q7618284
* Espezieak: Acrididae
# Acridotarsa

Acridotarsa Tineidae familiako tximeleta genero bat da. Bere espezie tipoa Acridotarsa mylitis da.

## Espezieak

| Espeziea | Egoera |
| Acridotarsa celsella | daturik gabe |
| Acridotarsa chalcathra | daturik gabe |
| Acridotarsa conglomerata | daturik gabe |
| Acridotarsa melipecta | daturik gabe |
| Acridotarsa mylitis | daturik gabe |
| Acridotarsa nasutitermina | daturik gabe |
| Acridotarsa satyrodes | daturik gabe |

## Kanpo estekak

* Datuak: Q4675120
* Espezieak: Acridotarsa
# Acri

Acri Italiako udalerri bat da. Cosenzako probintzian kokatuta dago, Calabria eskualdean. 18.836 biztanle ditu, 200,63 kilometro koadroko azaleran banatuta.

## Mugakideak

Acrik honako udalerri hauekin egiten du muga:
Bisignano Celico Corigliano-Rossano Longobucco Luzzi Rose San Cosmo Albanese San Demetrio Corone San Giorgio Albanese Santa Sofia d'Epiro Vaccarizzo Albanese

## Kanpo estekak

* Datuak: Q53819
* Multimedia: Acri / Q53819
# Acrelândia

Acrelândia Brasilgo udalerri bat da, Acre estatuan kokatua. 14.021 biztanle ditu 1.807,948 km²ko eremuan.

## Ikus, gainera

* Acre

## Kanpo estekak

* Datuak: Q953086
* Multimedia: Acrelândia / Q953086
# Acres Green (Colorado)

Acres Green Ameriketako Estatu Batuetako erroldak esleitutako leku bat da. Douglas konderrian dago, Colorado estatuan. 2.922 biztanle ditu, 1,5634 kilometro koadroko azaleran banatuta.

## Ikus, gainera

* Douglas konderria

## Kanpo estekak

* Datuak: Q1868131
# Acreúna

Acreúna Brasilgo udalerri bat da, Goiás estatuan kokatua. 21.568 biztanle ditu 1.565,997 km²ko eremuan.

## Ikus, gainera

* Goiás

## Kanpo estekak

* Datuak: Q342682
* Multimedia: Acreúna / Q342682